Du tager det valgte garn og de vejledende pinde, som er angivet i opskriften.
I strikkeopskriften står der f.eks. at 21 m = 10 cm i bredden og 30 rk =10 cm i højden.
Det betyder, at målene i opskriften er beregnet efter, at du har 21 masker pr. 10 cm i bredden og 30 rækker på 10 cm i højden.
Slå det antal op, som strikkefastheden skal være + 10 ekstra. Det er bedst og mest nøjagtigt at det ikke er kantmasker, der skal måles på. Strik til prøven er omkring 12 cm høj.